Document ID: 32015D0205

KOMISSION TÄYTÄNTÖÖNPANOPÄÄTÖS (EU) 2015/205,
annettu 6 päivänä helmikuuta 2015,
päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin taudinpurkaukseen Bulgarian siipikarjassa liittyvistä suojatoimenpiteistä
(tiedoksiannettu numerolla C(2015) 699)
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (3) ja erityisesti sen 63 artiklan 3 kohdan,
ottaa huomioon lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 576/2013 (4) ja erityisesti sen 36 artiklan 1 kohdan,
sekä katsoo seuraavaa:
(1)
Komission päätöksessä 2006/415/EY (5) säädetään tiettyjen suojatoimenpiteiden soveltamisesta korkeapatogeenisen lintuinfluenssan leviämisen ehkäisemiseksi; toimenpiteisiin kuuluu alueiden A ja B muodostaminen siipikarjassa epäillyn tai varmistuneen kyseisen taudin purkauksen seurauksena. Kyseiset alueet on lueteltu mainitun päätöksen liitteessä olevassa taulukossa.
(2)
Sen jälkeen, kun Bulgariassa vahvistettiin korkeapatogeenisen lintuinfluenssan H5N1-alatyypin taudinpurkaus, kyseinen jäsenvaltio toteutti päätöksen 2006/415/EY mukaisia suojatoimenpiteitä ja muodosti kyseisen päätöksen 4 artiklassa säädetyt alueet A ja B.
(3)
Komissio on tarkastellut kyseisiä toimenpiteitä yhteistyössä Bulgarian kanssa ja katsoo, että kyseisen jäsenvaltion toimivaltaisen viranomaisen muodostamien alueiden A ja B rajat ovat riittävällä etäisyydellä taudinpurkauksen tosiasiallisesta esiintymispaikasta. Bulgariassa sijaitsevat alueet A ja B sekä kyseisen aluejaon kesto voidaan näin ollen vahvistaa.
(4)
Bulgariassa sijaitsevat alueet A ja B olisi lisättävä päätöksen 2006/415/EY liitteessä olevaan luetteloon.
(5)
Sen vuoksi päätöksen 2006/415/EY liitettä olisi muutettava.
(6)
Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2006/415/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä helmikuuta 2015.

Labels: 18
6